Na osnovi člana 38 stav 1 Zakona o lokalnoj samoupravi („Službeni list CG“,  br. 2/18, 34/19, 38/20, 50/22, 84/22, 81/25 i 98/25), člana 35 stav 1 tačka 22 i člana 38 stav 1 Statuta opštine Nikšić ("Službeni list Crne Gore - opštinski propisi", br. 31/18, 21/23, 42/25 i "Službeni list Crne Gore“, broj 62/25), člana 30 Odluke o osnivanju Društva sa ograničenom odgovornošću Lokalni javni emiter „Radio i televizija Nikšić“ („Službeni list Crne Gore“, broj 5/26), Skupština opštine Nikšić, na sjednici održanoj ________ 2026. godine, donijela je 

ODLUKU
o imenovanju Savjeta Društva sa ograničenom odgovornošću 
Lokalni javni emiter „Radio i televizija Nikšić“

Član 1
U Savjet Društva sa ograničenom odgovornošću Lokalni javni emiter „Radio i televizija Nikšić“ imenuju se:

	1. Miljan Mijušković, na period od 5 godina
               2. Sonja Petrović Minić, na period od 5 godina
               3. Branislav Đurđevac, na period od 5 godina 
               4. Vladimir Krsmanović, na period od 4 godine
               5. Bojan Prijović, na period od 4 godine 


Član 2
Mandat članova Savjeta počinje 18. 10. 2026. godine.


Član 3
Ova odluka stupa na snagu osmog dana od dana objavljivanja u „Službenom listu Crne Gore – Opštinski propisi“

Broj: 01-030-
Nikšić,  2026. godine 

SKUPŠTINA OPŠTINE NIKŠIĆ

O b r a z l o ž e nj e
            Pravni osnov 
             Pravni osnov za donošenje ove odluke sadržan je u članu 38 stav 1 Zakona o lokalnoj samoupravi („Službeni list CG“,  br. 2/18, 34/19, 38/20, 50/22, 84/22, 81/25 i 98/25) koji propisuje da Skupština imenuje i razrješava članove organa upravljanja javnih službi, što proizilazi i iz člana 35 stav 1 tačka 22 Statuta opštine Nikšić ("Službeni list Crne Gore - opštinski propisi", br. 31/18, 21/23, 42/25 i "Službeni list Crne Gore“, broj 62/25), dok član 38 stav 1 Statuta opštine Nikšić ("Službeni list Crne Gore - opštinski propisi", br. 31/18, 21/23, 42/25 i "Službeni list Crne Gore“, broj 62/25) propisuje da Skupština u vršenju svoje nadležnosti donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.
           Članom 30 Odluke o osnivanju društva sa ograničenom odgovornošću Lokalni javni emiter "Radio i televizija" Nikšić ("Službeni list CG-Opštinski propisi", broj 5/26), između ostalog, propisano je da Savjet Radio – televizije Nikšić ima pet članova koje imenuje i razrješava Skupština opštine Nikšić, da prilikom prvog imenovanja Savjeta, tri člana imenuju se na pet godina, a dva člana na četiri godine, da se članovima prvog sastava Savjeta trajanje mandata utvrđuje žrijebom predsjednika Skupštine u prisustvu predstavnika ovlašćenih predlagača članova Savjeta, da isto lice može biti imenovano za člana Savjeta najviše dva puta uzastopno i da se smatra da Savjet punovažno radi i odlučuje kada su imenovana najmanje tri člana Savjeta.

            Razlozi za donošenje
            Odbor za izbor i imenovanja, pokrenuo je postupak predlaganja kandidata za članove Savjeta, objavljivanjem Javnog poziva ovlašćenim predlagačima, u kojem navodi da u roku propisanim Javnim pozivom, dostave predlog kandidata za članove Savjeta Javnog emitera “ RTNK“.
              U propisanom roku, Unija slobodnih sindikata Crne Gore i Savez Sindikata Crne Gore  dostavili su predlog da se za člana Savjeta imenuje Vladimir Krsmanović; Omladinski šahovski klub „MLADOST“, dostavio je predlog da se za člana Savjeta imenuje Bojan Prijović,; NVO Književna zajednica „Vladimir Mijušković“ dostavio je predlog da se za člana Savjeta imenuje Miljan Mijušković; NVO „Od bašte do trpeze“ dostavio je predlog da se za člana Savjeta imenuje Sonja Petrović Minić; Nevladino udruženje „Poljoprivreni klaster Crne Gore“ dostavio je predlog da se za člana Savjeta imenuje Branislav Đurđevac.
Odbor za izbor i imenovanja na sjednicama održanim 28. 5. 2026. godine i 18. 8. 2026. godine, razmatrao je pristigle predloge i konstatovao da su isti blagovremeni i potpuni i da predloženi kandidati ispunjavaju uslove za imenovanje za članove Savjeta lokalnog javnog emitera „RTNK“. Odbor za izbor i imenovanja sa 4 glasa „za“, bez glasova „protiv“ i bez „uzdržanih“ glasova utvrdio je Predlog liste za imenovanje Savjeta po ovlašćenim predlagačima i istu uputio Skupštine na razmatranje i odlučivanje.
	  Postupak žrijebanja obavljen u skladu sa članom 30 Odluke o osnivanju društva sa ograničenom odgovornošću Lokalni javni emiter "Radio i televizija" Nikšić ("Službeni list CG-Opštinski propisi", broj 5/26), dana 26. 8. 2026. godine i tom prilikom utvrđen mandat članovima Savjeta i to: Vladimir Krsmanović mandat na period od 4 godine, Bojan Prijović mandat na period od 4 godine, Miljan Mijušković mandat na period od 5 godina, Sonja Petrović Minić mandat na period od 5 godina i Branisalv Đurđevac mandat na period od 5 godina.

